Ужо зь юнацтва просты хлопец з Шабані захапіўся палітыкай. Ён уцягнуўся ў барацьбу за незалежнасьць сваёй радзімы, што прывяло яго спачатку ў Аб’яднаную партыю нацыянальнай незалежнасьці, а потым – у Зімбабвійскі Афрыканскі Народны Хаўрус (ZAPU). Паколькі Мнангагва прыняў удзел у некаторых акцыях, зьвязаных з гвалтам, яго выключылі з коледжу. А ZAPU ў хуткім часе быў забаронены ўрадам белай меншасьці і перайшоў да партызанскай барацьбы.